Bolalarni boshlangʻich taʼlimga majburiy bir yillik tayyorlashga bosqichma-bosqich oʻtish chora-tadbirlari toʻgʻrisida
(resolution, 2021-05-21)

Maktabgacha taʼlim tizimini yanada takomillashtirish, sogʻlom, faol, barkamol, ijtimoiy moslashtirilgan bola shaxsini, shuningdek, kelgusi muvaffaqiyatli oʻquv faoliyati uchun shart-sharoitlarni shakllantirish va bolalarni boshlangʻich taʼlimga sifatli tayyorlash maqsadida Vazirlar Mahkamasi qaror qiladi: 1. Oʻzbekiston Respublikasi Maktabgacha taʼlim vazirligi, Qoraqalpogʻiston Respublikasi Vazirlar Kengashi, Fargʻona viloyati va Toshkent shahar hokimliklarining 2018-2019 oʻquv yilidan boshlab Qoraqalpogʻiston Respublikasi, Fargʻona viloyati tumanlarida (shaharlarida) va Toshkent shahri tumanlarida 1-ilovaga muvofiq roʻyxat boʻyicha bolalarni boshlangʻich taʼlimga majburiy bepul bir yillik tayyorlashni joriy etish tajriba loyihasini amalga oshirish toʻgʻrisidagi taklifiga rozilik berilsin. 2. Quyidagilar bolalarni boshlangʻich taʼlimga majburiy bir yillik tayyorlashni joriy etish tajriba loyhasini (keyingi oʻrinlarda tajriba loyihasi deb ataladi) amalga oshirishda Oʻzbekiston Respublikasi Maktabgacha taʼlim vazirligining asosiy vazifalari etib belgilansin: maktabgacha taʼlim bilan qamrab olinmagan bolalar sirasiga kiradigan bolalarning majburiy bepul bir yillik tayyorlov guruhlarini (keyingi oʻrinlarda bolalar tayyorlov guruhlari deb ataladi) shakllantirish; bolalar tayyorlov guruhlarining oʻquv-tarbiya jarayoniga zamonaviy innovatsion pedagogik texnologiyalarni, taʼlim va tarbiyaning samarali shakllari va usullarini joriy etish; bolalar tayyorlov guruhlarini milliy madaniy-tarixiy qadriyatlarni aks ettiradigan va bolalikdan kitob oʻqishga qiziqishni singdiradigan oʻquv-metodik, didaktik materiallar, rivojlantiruvchi oʻyinlar va oʻyinchoqlar, badiiy adabiyotlar bilan taʼminlash; maktabgacha taʼlim bilan qamrab olinmagan bolalarning ilgʻor xorijiy tajribani hisobga olgan holda davlat talablariga muvofiq har tomonlama aqliy, axloqiy, estetik va jismoniy kamol topishi uchun shart-sharoitlar yaratish; davlat va nodavlat maktabgacha taʼlim tashkilotilari, maktabgacha taʼlim sohasida nodavlat taʼlim xizmatlari koʻrsatish bilan shugʻullanuvchi yuridik shaxslarning moddiy-texnika bazasini mustahkamlash. 3. Belgilansinki: majburiy tayyorlov guruhlari uchun 2018-2019 oʻquv yili 2018-yil 10-dekabrdan boshlanadi va 2019-yil 10-avgustda tamomlanadi; davlat va nodavlat maktabgacha taʼlim tashkilotilari, maktabgacha taʼlim sohasida nodavlat taʼlim xizmatlari koʻrsatuvchi yuridik shaxslarning negizida toʻliq kun, toʻliq boʻlmagan kun (bir haftada kamida 15 soat taʼlim-tarbiya jarayoni tashkil etilgan holda) tayyorlov guruhlari tarbiyalanuvchilari boshlangʻich taʼlimga tayyorgarlikdan oʻtgan deb hisoblanadi va bolalarni boshlangʻich taʼlimga majburiy bepul bir yillik tayyorlashdan ozod etiladi; davlat va nodavlat maktabgacha taʼlim tashkilotlarida, maktabgacha taʼlim sohasida nodavlat taʼlim xizmatlari koʻrsatuvchi yuridik shaxslarda boshlangʻich taʼlimga majburiy yillik tayyorgarlikdan oʻtgan bolalarga boshlangʻich taʼlimga majburiy bir yillik tayyorgarlikdan oʻtganlik toʻgʻrisida davlat namunasidagi sertifikat beriladi; boshlangʻich taʼlimga majburiy bir yillik tayyorgarlikdan oʻtganlik toʻgʻrisida sertifikat berish tartibi Oʻzbekiston Respublikasi Maktabgacha taʼlim vazirligi tomonidan belgilanadi. 4. Qoraqalpogʻiston Respublikasi Vazirlar Kengashi, Fargʻona viloyati va Toshkent shahar hokimliklariga, Oʻzbekiston Respublikasi Maktabgacha taʼlim vazirligiga: a) bolalar tayyorlov guruhlari uchun xonalarni tayyorlash, zarur boʻlsa, yangi binolar, xonalar qurish yoki mavjudlarini kapital taʼmirlash, suv va elektr energiyasi hajmini oʻlchaydigan va hisobga oladigan alohida moslamalar oʻrnatish toʻgʻrisida takliflar kiritilishini; b) bir hafta muddatda: bolalar tayyorlov guruhlari roʻyxatlari tasdiqlanishini; xonalarni oʻquv-metodik, didaktik materiallar, badiiy adabiyotlar, rivojlantiruvchi oʻyinlar va oʻyinchoqlar bilan taʼminlash yuklansin. 6. Oʻzbekiston Respublikasi Maktabgacha taʼlim vazirligi bir hafta muddatda bolalar tayyorlov guruhlarini malakali pedagog kadrlar bilan taʼminlasin. 7. Oʻzbekiston Respublikasi Vazirlar Mahkamasi huzuridagi Taʼlim sifatini nazorat qilish davlat inspeksiyasi Oʻzbekiston Respublikasi Maktabgacha taʼlim vazirligi bilan birgalikda taʼlim-tarbiya jarayonining sifatini nazorat qilsin hamda davlat va nodavlat maktabgacha taʼlim tashkilotlari va maktabgacha taʼlim sohasida nodavlat taʼlim xizmatlarini koʻrsatish bilan shugʻullanuvchi yuridik shaxslarning negizida bolalarni majburiy tayyorlash guruhlari faoliyati tashkil etilishi ustidan monitoring olib borsin. 8. Oʻzbekiston Respublikasi Xalq taʼlimi vazirligi, Maktabgacha taʼlim vazirligi boshqa manfaatdor vazirliklar va idoralar bilan birgalikda ikki oy muddatda 2019-2020-yillarda Qoraqalpogʻiston Respublikasi, Fargʻona viloyatining tegishli tajriba oʻtkaziladigan tumanlarida (shaharlarida) va Toshkent shahri tumanlarida bolalarda boshlangʻich taʼlimga majburiy bir yillik tayyorlovdan oʻtganlik haqida davlat namunasidagi sertifikat mavjud boʻlsa, ularni umumtaʼlim maktablarining boshlangʻich sinflariga qabul qilish tartibi toʻgʻrisidagi taklifni ishlab chiqsin. 9. Oʻzbekiston Respublikasi Moliya vazirligi: Oʻzbekiston Respublikasi Davlat budjeti xarajatlarining har yilgi parametrlarini shakllantirishda ushbu qaror doirasidagi tadbirlarni amalga oshirish uchun zarur mablagʻlarni nazarda tutsin; joriy etilayotgan shtat birliklaridan va bolalar majburiy tayyorlov guruhlarini jihozlashdan kelib chiqqan holda 2018-yilgi Oʻzbekiston Respublikasi Davlat budjeti xarajatlari parametrlariga zarur oʻzgartishlar kiritsin. 10. “Davlat belgisi” davlat ishlab chiqarish birlashmasi Oʻzbekiston Respublikasi Maktabgacha taʼlim vazirligining buyurtmanomalari asosida Moliya vazirligi bilan kelishgan holda zarur miqdorda sertifikatlar blankalari bilan taʼminlasin. 11. Oʻzbekiston Respublikasi Maktabgacha taʼlim vazirligi tajriba loyihasini joriy etish natijalari boʻyicha 2019-yil 1-sentabrgacha boʻlgan muddatda bolalarni boshlangʻich taʼlimga majburiy bir yillik bepul tayyorlash yagona tizimini joriy etishni tahlil qilsin va Oʻzbekiston Respublikasi Vazirlar Mahkamasiga takliflar kiritsin. 12. Oʻzbekiston Respublikasi Maktabgacha taʼlim vazirligi manfaatdor vazirliklar va idoralar bilan birgalikda bir oy muddatda ular qabul qilgan normativ-huquqiy hujjatlarni ushbu qarorga muvofiqlashtirsin. 13. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari A.A. Abduxakimov va Oʻzbekiston Respublikasi maktabgacha taʼlim vaziri A.V. Shin zimmasiga yuklansin. T/r Hudud Tuman/shahar Guruhlar soni* 1. Qoraqalpogʻiston Respublikasi Toʻrtkoʻl tumani 175 2. Fargʻona viloyati Fargʻona shahri 70 Quvasoy shahri 38 Furqat tumani 28 3. Toshkent shahri Mirzo Ulugʻbek tumani 13 Mirobod tumani 21 Bektemir tumani 14 Uchtepa tumani 26 Yashnobod tumani 17 Chilonzor tumani 16 Yunusobod tumani 17 Shayxontohur tumani 59 Jami: 494